Diari Oficial de la Generalitat Valenciana


Sumari del DOGV 5296, del 06-07-2006 (2006/7519)

RESOLUCIÓ de 15 de juny de 2006, de la Direcció General d'Ensenyament, per la qual s'adscriu, a l'efecte d'escolarització de l'alumnat, l'escola d'Educació Infantil La Milagrosa al col·legi públic Beata Inés, tots dos de Benigánim.
---------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5296

Data del DOGV
:   06-07-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/7519


Data del document
:   15-06-2006

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * escola infantil
    * ensenyament primari
    * centre d'ensenyament

RESOLUCIÓ de 15 de juny de 2006, de la Direcció General d'Ensenyament, per la qual s'adscriu, a l'efecte d'escolarització de l'alumnat, l'escola d'Educació Infantil La Milagrosa al col·legi públic Beata Inés, tots dos de Benigánim. [2006/S7519]  
El Decret 27/1998, de 10 de març, del Govern Valencià, pel qual es regula l'admissió de l'alumnat als centres docents no universitaris de la Comunitat Valenciana sostinguts amb fons públics, modificat pel Decret 87/2001, de 24 d'abril, determina en l'article 10.b, que la Conselleria de Cultura, Educació i Esport a instància dels titulars, podrà adscriure centres concertats o subvencionats a centres públics o altres centres concertats, a l'efecte de l'escolarització del seu alumnat, després de l'estudi previ de les necessitats d'escolarització i d'acord amb la planificació efectuada.  
Per al curs 2006/2007 la directora del centre d'Educació Infantil La Milagrosa de Benigánim (codi 48436767), situat al carrer de Sant Miquel, 38, ha presentat sol·licitud d'adscripció, a l'efecte d'escolarització, al col·legi públic Beata Inés (codi 93211053), situat al carrer del Mestre J. Moscardó, s/n de la mateixa localitat.  
Analitzada la proposta elevada per la Direcció Territorial de Cultura, Educació i Esport de València, acompanyada dels informes de la Inspecció d'Educació, en els dos casos favorables a l'adscripció sol·licitada, i en virtut del que disposa l'apartat tercer i la disposició final primera de l'Orde de 3 d'abril de 1998 de la Conselleria de Cultura, Educació i Ciència per la qual es regula el procediment d'admissió d'alumnes, resolc:  
Adscriure, a l'efecte d'escolarització de l'alumnat, l'Escola d'Educació Infantil La Milagrosa, de Benigánim (codi 43752326), al col·legi públic Beata Inés (codi 24544671) de la mateixa localitat.  
Disposició addicional  
La present resolució s'inscriurà en el Registre de Centres Docents de la Comunitat Valenciana.  
Disposició final  
Esta resolució entrarà en vigor l'endemà de la seua publicació en el Diari Oficial de la Generalitat, si bé els seus efectes s'entendran a partir del curs 2006/2007.  
Contra esta resolució, que no esgota la via administrativa, podrà interposar-se recurs d'alçada davant del conseller de Cultura Educació i Esport en el termini d'un mes, a comptar de l'endemà de la publicació, d'acord amb l'article 114 de la Llei de Règim Jurídic de les Administracions Públiques i del Procediment Administratiu Comú.  
Tot això, sense perjuí que se'n puga exercitar qualsevol altre que es crega oportú.  
València, 15 de juny de 2006.. El director general d'Ensenyament: Josep Vicent Felip i Monlleó.